Rosa Benito i Raquell Bollo podrien tornar a 'Sálvame'. | Telecinco\nRosa Benito i Raquel Bollo van marcar una era dins el programa de tertúlies\nper Bianca Munteanu 20/09/2021 21:50h\nÉs una realitat que 'Sálvame' no està passant per una bona època. El programa no aconsegueix aixecar el cap després de viure un dels mesos més desastrosos en qüestió d'audiència.\nAlguns creuen que el motiu principal és o bé la gran defensa que han fet de Rocío Carrasco, o bé la mala reputació que s'ha guanyat Carlota Corredera.\nAmb tot, els directius s'han vist obligats a pensar estratègies per remuntar l'audiència que tenien.\nLa primera estratègia era contraproduent, ja que van acomiadar un dels col·laboradors en directe. Antonio Canales va ser humiliat totalment per «La Fábrica de la Tele», però no es va quedar de braços plegats i els va deixar verds a l'instant.\n«Aquí he après a fer tot el que no cal fer», arremetia. «No cal parlar a la babalà, fer un programa avorrit com esteu fent últimament».\n«Cal reinventar-se i saber escoltar l'audiència, no agafar un tema i esgotar-la», matisava.\n«Heu d'alegrar més el públic i no mirar-vos tant el melic. Si l'audiència baixa, alguna cosa no esteu fent bé».\nAquesta no és la primera vegada que un col·laborador surt escaldat i critica el programa durament. Karmele Marchante, per exemple, ha manifestat públicament l'odi que sent pel programa.\nEl calvari de Karmele Marchante\nUna de les col·laboradores més notables de 'Sálvame, en la seva època daurada, va tallar de forma radical tant amb el programa com amb els companys.\nEl tracte que rebia Karmele era, de vegades, fins i tot denigrant. De vegades s'havia de sotmetre a un atac continu per part dels altres col·laboradors i tothom ho va veure.\nUn cop fora d'aquest ambient, no va trigar a explotar i revelar els secrets més foscos del programa. Ella se'n va anar sense por i preparada per cantar els quaranta a tots aquells que l'havien menyspreat.\n«Em fa molt fàstic que la gentussa de 'Sálvame' segueixi parlant de mi», manifestava.\n«Mai vaig fer la pilota al nan psicòpata, com exigeix», es referia a Jorge Javier.\n«Mai vaig decaure en aquell pou de maltractament, assetjament escolar i mentides. Em vaig deixar anar, sóc feliç, escric de política, treballo a TV3. Què vol dir aquesta obsessió malaltissa?».\nMarchante no tolerava que el programa parlés d'ella o s'aprofités de la seva imatge. Fins i tot, va arribar a amenaçar-los amb tot fer pública tota la informació oculta que sabia del programa.\n«Si continuen parlant de mi, explicaré tot el que vaig viure. Drogues als lavabos i camerinos, alcohol, mentides, nepotisme, endogàmies amoroses per crear parelles, baralles de publicitat...», va advertir.\nRosa Benito rebutja els col·laboradors de 'Sálvame'\nKarmele no és l'única que no vol escoltar el seu nom en boca dels personatges de 'Sálvame'. Rosa Benito, col·laboradora de 'Ya es mediodía', ha arribat a un punt en què fins i tot rebutja els qui havien estat companys seus.\nTreballar a Mediaset fa impossible no creuar-se pels passadissos amb persones que no són del seu grat, però ella ho intenta per tots els mitjans. L'ex d'Amador Mohedano prefereix limitar-se a parlar en el seu programa.\n«Abans, 'Sálvame' era un programa on reies, t'ho passaves bé, ploraves, t'aixecaves, anaves i tornaves», assenyalava Benito. «Ara només hi ha que baralles i crits. La gent ja no riu, ja no agraden».\nAixò sí, durant el temps que hi va treballar, Rosa va protagonitzar moments mítics com el «te cojo y te arrastro» o quan va cremar l'anell de casada en directe.\nEls espectadors van viure el final del matrimoni del germà de Rocío Jurado i Benito gairebé sense immutar-se, amb Rosa disparant a tort i a dret.\nPer tant, encara que ara no vulgui saber res d'ells, la seva presència podria ajudar a reflotar el format.\nRaquel Bollo deixa 'Sálvame' per centrar-se en ella\nRaquel Bollo és potser una de les col·laboradores que va marxar de la millor manera del programa. De fet, ha tornat en diverses ocasions al 'Deluxe' per comentar temes rellevants com la guerra del clan dels Pantoja o la docusèrie de Rocío Carrasco.\nPel que fa al seu comiat del programa, l'ex de Chiquetete deixava molt clar que ho feia pel benestar dels seus fills. Bollo no tolerarava que se seguís parlant d'ells i de la seva vida privada.\n«Sé tot el que he de saber de la meva vida. Respecte als meus fills, no en deixaré passar cap més. Si me n'he d'anar per poder denunciar el programa que tant m'ha donat, ho faré», advertia.\nVa remarcar que a 'Sálvame' havia viscut coses meravelloses. A vegades, cal parar i pensar. «Ara, només tinc el cap per omplir-lo d'alegria i d'amor».\nNo obstant això, tampoc ha tancat la porta: «No sé si tornaré. Jo no els he trucat i ells tampoc». Per tant, tot està a l'aire.\nDesprés de la tornada de Carmen Borrego al programa, queda clar que qualsevol cosa és possible. La filla de Maria Teresa Campos s'ha convertit en una gran aposta, tot i que no ha dubtat a atacar el programa i els col·laboradors.\nD'aquesta manera, s'obra la possibilitat que aquests fitxatges estrella, que van marcar un abans i un després a 'Sálvame', puguin tornar a Telecinco.\nAnar a portada Última hora Televisió Última hora Sálvame Última hora Rosa Benito Última hora Telecinco\nCinc col·laboradors de 'Sálvame' que fa anys ja van ser acusats de consumir drogues


El comerç sostenible. Una tendència de nou comerç impulsada pels clients | DINAMIG\nEl comerç sostenible. Una tendència de nou comerç impulsada pels clients\nComprar productes locals, consumir de forma respectuosa amb el medi ambient, privilegiar els productes a granel i amb certificació ecològica, són algunes de les tendències en comerç d’aquests últims anys que cada dia més, s’estan fent lloc a casa nostra.\nUna de les claus del comerç és i ha estat, satisfer les necessitats del client tot adaptant-se a les circumstàncies de cada moment i actualment el nostre comerç ha d’adaptar-se a un dels grans reptes als quals ha de fer front la nostra societat: la transició ecològica, concepte que reuneix un conjunt de principis i pràctiques adoptades per evolucionar cap a una renovació del nostre model econòmic i social.\nPer afavorir l’assoliment d’aquest repte actualment ja hi ha mesures d’àmbit local com les impulsades per l’Ajuntament d’Olot d’avançar la prohibició de lliurament de bosses de plàstic al mercat setmanal de venda no sedentària. Una mesura que serà d’obligat compliment en tot el territori català per part del comerç a partir del 2021. Una altra de les mesures previstes dins l’àmbit europeu és al 2025 assolir el 55% del reciclatge dels residus generats i limitar a un màxim del 10% la quantitat de residus generats destinats a l’abocador al 2035. Aquestes restriccions però no han de ser vistes com un obstacle per al comerç sinó que representen una oportunitat per alinear el comerç actual amb la demanda que fa la societat a dia d’avui i on el client tendeix a la demanda d’un consum més responsable i més respectuós amb el medi ambient.\nSegons dades de l’agència catalana de consum aquest 2019, en un mes, un 75.9% dels catalans i catalanes ha comprat algun producte de proximitat (producte local i/o de temporada), un 53, 6% algun producte ecològic i un 26,6% algun producte de comerç just; dades que constaten nous comportaments de consum, més ètics i socialment responsables que fan preveure un canvi de model de consum actual i que ens mostren com seran els futurs consumidors.\nAquest canvi de comportament ha vingut influenciat en bona mesura per la consolidació d’internet en les nostres vides i que des de fa anys ja actua com a amplificador del sistema col·laboratiu, un sistema col·laboratiu i d’informació compartida que a dia d’avui fa que sovint siguin els clients qui incitin als professionals a anar més lluny, en aquest cas en termes de sostenibilitat.\nAdaptar la oferta dels comerços a aquesta nova demanda i ampliar-la a fi que garanteixi el dret dels consumidors a consumir seguint criteris de sostenibilitat és una opció que posen sobre la taula les cooperatives, unes cooperatives que fomenten justament el treball col·laboratiu i la creació de xarxa conscients que el consum és una poderosa eina de transformació social i on l’àmbit d’actuació és molt ampli: mobilitat, energia, alimentació, telecomunicacions, tèxtil, finances o habitatge tan sols per posar-ne alguns exemples.\nArreu d’Europa ja fa anys que s’estan fomentant campanyes per afavorir el desenvolupament d’empreses ecoresponsables, tan des l’àmbit privat, el públic o el cooperatiu, promocionant per exemple l’adhesió dels comerços de proximitat a cooperatives o a la participació d’accions que posin en valor aquest nou paradigma de consum. També a casa nostra, veiem com la societat civil, l’administració i l’empresa privada han començat a impulsar iniciatives que afavoreixen el creixement d’un nou model de consum més sostenible amb etiquetes com la del Comerç Verd amb campanyes a favor de les bones pràctiques comercials. Unes pràctiques que permeten als consumidors comprar de manera responsable, reduint embolcalls, posant cabassos a disposició del client i fomentant l’ús dels envasos reutilitzables; essent tots aquests comerços molt conscients que, són ells qui lluny de les grans cadenes de distribució, tenen un rol principal en aquest nou comerç tant per la seva capacitat d’adaptació com per l’efecte creador de xarxa social i fidelització.\nHem de dir que a la Garrotxa, aquesta tendència és més fàcil recuperar-la que en zones més urbanitzades, ja que la capacitat d’adaptació i de resiliència és més elevada en pobles i ciutats més petites com el que habitem, ja que la relació amb el nostre entorn és més propera, de confiança i de col·laboració continua.\nFinalment, afegir que garantir totes aquestes modalitats de consum i producció sostenibles forma part de l’ODS 12 dels Objectius de Desenvolupament Sostenible de l’Agenda 2030. Una agenda promoguda per les Nacions Unides al 2015 amb 17 objectius que marquen l’acció global per al desenvolupament en els propers anys però que on pren realment força és a escala local.\nAgraïm la col·laboració per a l’elaboració d’aquest post a Resilience Earth i a la cooperativa Opcions.


Cinemes Girona » EL MAESTRO ES EL NIÑO d’Alexandre Mourot. Dia a dia dels alumnes de 3 a 6 anys de l’escola Montessori, la més antiga de França, amb un sistema pedagògic basat amb l’autonomia i l’autoestima.\nEL MAESTRO ES EL NIÑO d’Alexandre Mourot. Dia a dia dels alumnes de 3 a 6 anys de l’escola Montessori, la més antiga de França, amb un sistema pedagògic basat amb l’autonomia i l’autoestima.\nDivendres 15 de juny: 19:00h\nDocumental que mostra el dia a dia dels nens de la classe de 3 a 6 anys de l’escola Montessori, la més antiga de França. A l’aula, els nens tenen total llibertat per moure i escollir les seves pròpies activitats, treballant de manera individual o en grups en un ambient calmat i tranquil. El mestre ocupa un lloc molt discret. Mentre un nen fa divisions, un altre dorm, un altre llegeix, altres fan pa, altres riuen. Durant un any, el director grava l’aplicació pràctica d’aquesta pedagogia basada en l’autonomia i l’autoestima.


Bourgeois patrocina una escola al Senegal | Mans Unides\nBourgeois patrocina una escola al Senegal\nInici Blog RSC Programa RSE: Som Responsables Bourgeois patrocina una escola al Senegal\nXavier Bourgeois: "Ens agrada la tasca de Mans Unides"\nBourgeois és una immobiliària catalana que fa diversos anys va fer un pas més en la seva Responsabilitat Social Corporativa col·laborant en projectes concrets de Mans Unides ONG, com en el d'una escola al Senegal\nConversem amb Xavier Bourgeois, director general de l'empresa.\nPodries parlar-nos una mica sobre els orígens de l'empresa Bourgeois?\nVa començar el 1950. El seu creador va ser el meu pare, José Luis Bourgeois Talavera, amb un petit despatx a Sabadell.\nQuan va començar Bourgeois a interessar-se en la RSC i què va impulsar aquesta decisió?\nSempre hem tingut una sensibilitat especial cap a aquests temes. El meu propi pare va començar ja a tenir molta sensibilitat cap a la Responsabilitat Social Corporativa i, de fet, l'ha practicat sempre en els seus propis negocis, fent-los de forma ètica i honrada. Jo intento seguir la línia marcada pel meu pare.\nDe cara al dia a dia de l'empresa, com afecta la RSC? Ha canviat en alguna cosa la forma de procedir en els negocis?\nSempre hem tingut la mateixa línia. Com he comentat abans, és una forma de fer negocis el més clars possibles i sense perjudicar-ne l'altra part.\nCol·laboren actualment en la construcció d'una escola al Senegal, per què en concret aquest projecte? Hi ha alguna cosa que els motivés?\nCreiem que l'educació en molt important per al desenvolupament de les persones i que pot donar-los ales en un futur per poder millorar la seva situació. Per això vam escollir aquest projecte.\nEntre totes les ONG que hi ha a Espanya, per què van escollir Mans Unides?\nLa veritat és que sempre havíem seguit a Mans Unides, ens agradava la seva feina. També ens van agradar molt les persones que col·laboren a portar a terme els projectes de l'ONG.\nQueta García García\nEnviat per Queta García el dj., 25/02/2016 - 21:00


Escola Maria Cortina de Reus | L'escola de Reus que es basa en la tradició i la innovació\n(+34) 977.315.720 | info@escolamariacortina.cat\nL’Escola Maria Cortina\nAgrupació Escola Catalana\nEducació infantil (3 – 5 anys)\nEducació primària (6 – 11 anys)\nEducació secundària (12 – 16 anys)\nColònies i tallers\nL’exercici responsable de l’educació és la millor inversió per al futur personal i col·lectiu\nSom una escola de Reus d’una línia on la tradició i la innovació es combinen amb una clara vocació de servei a les nostres famílies.\nL’ambient familiar, el respecte pel ritme maduratiu del nostre alumnat, el seguiment acurat i l’orientació acadèmica són alguns dels pilars on es fonamenta la nostra idiosincràsia. Som una Escola que té com a finalitat el ple desenvolupament de la personalitat i capacitats dels alumnes, tot educant-los en l’exercici de la tolerància, el respecte, la llibertat i la solidaritat.\nLa vocació per l’ensenyament d’una plantilla docent estable juntament amb una bona coordinació entre cicles i etapes educatives fan de l’Escola un bon espai on l’alumnat posa en pràctica totes les destreses necessàries per encarar amb garanties els seus estudis postobligatoris.\nUna Escola que l’alumnat fa seva i on la relació entre professors i alumnes és de confiança i respecte.\nUna de les claus de l’èxit dels nostres alumnes és la seva participació activa en el seu dia a dia al llarg del curs. Volem que el nostre alumnat vegi que és el gran protagonista i que totes les seves aportacions són importants i es tenen en compte. Un centre on són actors i no espectadors a totes i cadascuna de les classes i on van veient com els seus objectius personals i acadèmics es fan realitat.\nSom una institució educativa present a la ciutat de Reus des de l’any 1899 on s’han format al llarg de més de 117 anys un gran nombre de persones que han contribuït amb les seves accions positives a millorar la vida de la nostra ciutat.\nL’Escola Maria Cortina arranca com una Escola de titularitat privada que a l’any 1985 es va transformar en una cooperativa de treball associat cosa que accentua la tasca participativa del professorat.\nDes del primer dia l’Escola ha mantingut el compromís de servir a la societat donant l’adequada formació als alumnes mitjançant una atenció i seguiment individualitzat, amb col·laboració estreta amb els pares que confien en el cos docent i formen part del nostre projecte per tal d’incidir en la formació intel·lectual i humana dels seus fills.\nCarrer d’Antoni Gaudí, 20\nCada dia de 09h a 10h i de 17h a 18h.\nPer atenció de direcció i consell rector, trucar i demanar hora.\nEscola Maria Cortina 2017 © Tots els drets reservats\nDissenyat per Trescomatres


Marc Castells explica el seu projecte en un llibre que regala per Sant Jordi - Regió7 :: El Diari de la Catalunya Central\nMarc Castells explica el seu projecte en un llibre que regala per Sant Jordi\nL'alcalde d'Igualada explica en 13 capítols què ha fet per la ciutat i com es treballa la marca Igualada\nredaccióigualada 18.04.2015 | 07:08\nMarc Castells presentarà per Sant Jordi un llibre en què recull\nreflexions personals i avança el seu futur projecte polític per la ciutat\n"Marca Igualada, la ciutat que estem fent" és el títol del primer llibre de Marc Castells, alcalde d'Igualada i candidat a la reelecció a les eleccions municipals del 24 de maig. Es tracta d'un llibre de 86 pàgines, dividit en 13 capítols, on fa balanç dels últims quatre anys de govern a l'Ajuntament d'Igualada.\nS'hi recullen reflexions, conclusions i alguna confidència personal, amb les quals Castells vol "explicar quines directrius ens han guiat a l'hora de governar en un moment molt complicat, com vam trobar l'Ajuntament i la ciutat, i com hem treballat durant tot aquest temps per impulsar Igualada i tornar-la a situar al lloc destacat que li pertoca". Inclou també algunes perspectives futures,\npinzellades de per on passa el nou projecte que contempla per Igualada, i que com explica, té el bon govern, l'impuls de la indústria i l'economia locals, la projecció a l'exterior de la Marca Igualada, la cura de les persones, la vitalitat cultural i esportiva, el desenvolupament d'una ciutat amable per a viure-hi, la consolidació com a ciutat del coneixement o el compromís amb el procés que viu Catalunya, com alguns dels eixos prioritaris.\nEl llibre, escrit i editat pel mateix alcalde Castells, serà gratuït i es podrà recollir durant tota la jornada del 23 d'abril a la parada que Convergència i Unió tindrà a la Plaça de Cal Font. El mateix autor i candidat hi serà present la mateixa tarda de Sant Jordi, des de les 5 de la tarda i fins a les 8 del vespre, per presentar l'obra i dedicar exemplars a tothom qui desitgi tenir-ne un a casa.


LA PANXA DEL BOU: LLIBROTS, LLIBRETS I LLIBRETES\nLLIBROTS, LLIBRETS I LLIBRETES\nAmb la imminència de l'arribada de Sant Jordi podem tornar a llegir i escoltar ximpleries diverses sobre el valor de la lectura, del llibre en paper i la resta. I sobre els perills dels mòbils i de tots els estris diabòlics de la modernitat que amenacen adults i criatures amb els seus tentacles.\nHi ha qui penja fotografies on es veu molta gent al metro, amb el mòbil a la mà, i d'això n'infereix la decadència de la nostra societat. És clar que pot ser que els del mòbil estiguin escoltant música clàssica o llegint filosofia, qui sap. La gent amb llibres a la mà llegeix sovint bajanades, pel que observo, car sóc tafanera, observo que miren llibres que a mi em semblen banals o de temporada. Les coses van canviant quan la modernitat passa a ser acceptada i fins i tot es decandeix per donar pas a noves tendències. Va passar amb el cinema, era una cosa d'incultes, en comparació amb el teatre, i ara és un art amb grans devocions, és clar. Tan sols cal recordar el munt d'experts que van sorgir al principi dels blogs i pontificaven sobre què s'hi havia d'escriure i quina mida havien de tenir les entrades que es penjaven. Hi hagué grans debats sobre blocs, blogs, bitàcoles, dips i d'altres faramalles. Què s'ha fet d'aquelles flors???\nSobre qualsevol modernitat surten, de seguida, els experts, que venen articles i llibres escrits sobre aspectes de la realitat que no poden veure en perspectiva ni en poden comprovar els resultats. És com allò del fracàs escolar, per poder-lo valorar en profunditat hauries de seguir un grup gran de criatures fins a les seves velleses, cosa impossible. El llibre tan sacralitzat, siguem realistes, fa nosa a casa, i d'aquí ve la gran oferta de llibres de segona mà i la destraleria amb la qual les grans editorials retornen el gran gruix de mòmies a la pols dels dies, ço és, pasta de paper. I de vegades les mòmies havien estat de categoria, les coses com siguin.\nLlegir és una activitat com tantes altres, és pot menjar bé i malament i llegir coses bones i coses mediocres i coses per passar l'estona. La resta és fullaraca retòrica.\nPublicat per Júlia a 8:23\nEtiquetes de comentaris: bestieses, llibres, opinions


Titulars de premsa per a diumenge 25 d’abril: Mirada als mesos que vindran – Castellvilarenc.info\nby ACN 25/04/2021 25/04/2021\n‘La Vanguardia’: “Espanya intenta tenir la seva pròpia vacuna contra la covid el 2022”\nTitulars diversos als diaris d’aquest diumenge. ‘El Periódico’ planteja la situació que obrirà la fi de l’estat d’alarma a patir del 9 de maig amb una gran fotografia de gent passejant per l’avinguda Diagonal de Barcelona: “Hacia un estado de ilusión”.\n‘El Punt Avui’ reflecteix en portada l’auge del cotxe elèctric gràcies a les ajudes derivades dels fons europeus i planteja alguns dels reptes del sector, com la falta de punt de recàrregues i el reciclatge de bateries: “Carregant bateries”. La fotografia és per a Txernòbil, la central nuclear ucraïnesa que va patir el pitjor accident del sector fa 35 anys, el 1986, quan formava part de la Unió de Repúbliques Socialistes Soviètiques (URSS): “Txernòbil no es deslliura del malson”.\nL”Ara’ reflexiona sobre l’assignació de gènere i les persones no binàries: “La revolució del gènere i el sexe”. També destaca en portada una entrevista al vicepresident de la Generalitat amb funcions de president, Pere Aragonès, que és també coordinador nacional d’ERC i parla de les negociacions amb JxCat per investir-lo:“Si l’1 de maig no hi ha acord haurem d’explorar vies alternatives amb Junts”.\n‘La Vanguardia’ es fa ressò de la investigació espanyola en vacunes del coronavirus: “Espanya intenta tenir la seva pròpia vacuna contra la covid el 2022”. La fotografia de la portada, però, és per al president dels Estats Units, Joe Biden, que segons el rotatiu ha superat les expectatives: “La revolució tranquil·la de Biden”.\nL”ABC’, en canvi, dedica la portada a l’excomissari de la Policia Nacional José Manuel Villarejo, acusat d’haver apunyalat una dermatòloga i de presumpta corrupció, delicte pel qual es troba en presó provisional: “Seis expolicías abrieron las puertas del Ibex a Villarejo”. També dedica un espai a l’aerolínia Plus Ultra: “Plus Ultra trabaja en vuelos de propaganda del régimen cubano”.\nFinalment ‘El Mundo’ se centra quasi exclusivament en les eleccions a la Comunitat de Madrid amb una fotografia d’un míting de Vox en una plaça de toros de la regió i un titular per al PSOE: “Gabilondo se lanza a la desesperada a la polarización y Ayuso se queda el centro”. Al peu de la pàgina, esment a la nova lliga de futbol d’elit que impulsa el president del Reial Madrid: “Florentino Pérez volverá a insistir en la Superliga, su ambición sigue intacta”.\nTambé ‘La Razón’ duu en portada les eleccions madrilenyes i, concretament, figures del món empresarial que donen suport a la candidata del PP i presidenta en funcions, Isabel Díaz Ayuso: “Ayusistas”. El diari entrevista la presidenciable de Vox, Rocío Monasterio, i assenyala l’impacte que l’abstenció pot tenir en els comicis: “Abstención: 260.433 no votantes que pueden dar el vuelco el 4-M”.\n‘El País’, editat a Madrid, també posa el focus en les eleccions a la regió amb sengles entrevistes a la candidata del PP, Isabel Díaz Ayuso, i a l’aspirant del PSOE, Ángel Gabilondo: “La campaña arranca de nuevo”.


Encantsnous Eix Comercial, Encantsnous Eix Comercia dóna la benvinguda al Nadal\nEncantsnous Eix Comercia dóna la benvinguda al Nadal Reviewed by Encantsnous Eix Comercial on Nov 30 Rating: 3.5 Encantsnous Eix Comercia dóna la benvinguda al Nadal El passat divendres 27 de novembre va començar la campanya de Nadal motiu pel qual Encantsnous Eix Comercial va realitzar diferents actes que han permès crear un ambient nadalenc en tot el nostre Eix Comercial.\nPer començar es va canviar la lona de tardor que decorava l'exterior per una lona que conté, com es pot veure a la imatge, diversos elements nadalencs: un arbre, diversos regals, barbes que simbolitzen les dels tres Reis Mags, entre d'altres.\nEls passadissos de les galeries d'Encantsnous Eix Comercial també han donat la benvinguda al Nadal! Passejant per tot l'interior d'Encantsnous podreu veure la decoració nadalenca que s'ha posat aquest any i que crea un ambient festiu i familiar. A banda d'això, multitud de botigues han decorat ja els seus aparadors utilitzant les tècniques que dies abans els hi havien ensenyat en la formació d'aparadorisme que Encantsnous Eix Comercial va realitzar per a tots els associats.\nA més a més, el passat divendres va tenir lloc l'encesa de llums de Nadal de tota Barcelona i Encantsnous Eix Comercial va poder veure com s'encenien i com eren les llums que decoren els carrers pròxims al nostre Eix.\nA continuació adjuntem varies fotografies que mostren com és la decoració de Nadal que ha posat Encantsnous Eix Comercial aquest any.\nNo dubteu en donar-vos una volta pels Encantsnous Eix Comercial gaudint de l'ambient nadalenc que es respira i agafant idees per a fer regals!! Us hi esperem!!\nEncantsnous Eix Comercia dóna la benvinguda al Nadal\nEl passat divendres 27 de novembre va començar la campanya de Nadal motiu pel qual Encantsnous Eix Comercial va realitzar diferents actes que han permès crear un ambient nadalenc en tot el nostre Eix Comercial.


Controls dels Mossos d'Esquadra durant tot el cap de setmana | RTVVilafranca\nControls dels Mossos d’Esquadra durant tot el cap de setmana\nEls Mossos d’Esquadra despleguen un total de 200 controls policials a les carreteres i autopistes per restringir els desplaçaments durant el cap de setmana.\nLa Policia de la Generalitat desplegarà aquest cap de setmana un total de 200 controls policials en diferents punts de les carreteres i autopistes de tot el territori per restringir la mobilitat i evitar el desplaçament cap a segones residències. Gairebé un miler de mossos d’Esquadra treballaran en aquests controls, dissenyats en el marc del dispositiu Oris, i que tenen per objectiu l’aplicació de les mesures de restricció de la mobilitat previstes a la normativa especial vigent.\nEls punts de control seran fixes i dinàmics per aconseguir el màxim d’eficàcia i restringir la mobilitat cap a municipis on hi ha segones residències. Els agents desplegats en aquests punts identificaran i denunciaran a totes aquelles persones que circulin sense cap motiu previst en la normativa vigent. Recordem que les sancions per infringir aquestes mesures oscil·len entre els 600 i els 30.000 euros.\nLes activitats a l’aire lliure, com ara passejar, fer esport, anar en bicicleta o anar a córrer estan actualment prohibides. En aquest sentit, i a banda dels controls que s’establiran a la xarxa viària, els mossos també vetllaran perquè no es realitzin aquest tipus d’activitats i treballaran per aconseguir que les persones es quedin a casa com a mesura necessària per evitar la propagació de la Covid- 19 i el col·lapse del sistema sanitari.\ncontrols, coronavirus, Mossos d'Esquadra\nIngressen a presó 4 homes responsables d’una plantació de marihuana en una casa a Vilobí


2 min. Barcelona 25/10/2018 22:08\n651x366 La pancarta que ha encapçalat la manifestació d'aquest vespre al Poble-sec / P.E. La pancarta que ha encapçalat la manifestació d'aquest vespre al Poble-sec / P.E.\n"Cap agressió sense resposta" és una de les reclamacions que s'ha sentit aquest vespre al barri del Poble-sec de Barcelona. També ha sigut el lema de la pancarta que ha encapçalat la manifestació que ha recorregut la zona on s'han denunciat dues violacions amb quatre dies de diferència. Prop de mig miler de persones s'han sumat a la marxa, que ha començat a El Molino, ha passat per un dels carrers on es va produir una de les violacions i ha acabat en una plaça pròxima al lloc de la segona agressió sexual, a tocar de la muntanya de Montjuïc. Una va ser diumenge i l'altra dimecres al matí.


Crea paletes de colors d'una imatge en ColorFavs | creatius Online\nColorFavs és una nova eina web per crear paletes de color des d'imatges\nsolem trobar-nos noves eines web que ens vénen molt bé per buscar fonts per cert treball per a la universitat com succeeix amb fontfling, o Halftone Patterns per crear aquests patrons que de vegades són més complicats del que són en realitat.\nAvui podem donar-li la benvinguda a una nova crida ColorFavs que és una eina que s'encarrega de generar belles paletes de colors de les imatges, URL o entrades aleatòries que llancem.\nAquesta eina web ha estat creada per Deron Sizemore, un dissenyador web que en el seu temps lliure se les ha ideat per poder llançar aquest lloc web perquè qualsevol pugui crear paletes de colors de gran bellesa, Similars a les que es llancen quan un puja un treball creatiu al web Dribbble.\nColorFavs pot crear fàcilment una paleta de color a l'arrossegar i deixar anar una imatge, Inserir un URL o seleccionar una sèrie de valors de forma totalment aleatòria. També es pot donar a m'agrada a les paletes de colors favorites, veure els colors complementaris i crear les teves pròpies col·leccions. Una eina que funciona perfectament, és intuïtiva i bastant fàcil d'utilitzar.\nAquesta web ha estat creada amb Django framework amb el llenguatge de programació Python. Cal destacar que els membres que es registrin poden accedir a una sèrie d'opcions com les dites de poder donar-li a m'agrada a paletes a l'igual que crear la seva pròpia col·lecció.\nA la pròpia pàgina de detall de la color individual, es troba informació prou detallada alhora que es poden escollir entre quatre conversions de color: RGB, HSL, CMYK i Websafe. Una altra de les opcions són 10 degradats clars i foscos basats en el color original.\nEl web la teniu des aquest enllaç y no trigueu a passar-vos per a ella per comprovar l'excel·lent treball d'aquest dissenyador amb una eina web de gran nivell.\nRuta completa cap a l'article: creatius en línia » General » disseny Gràfic » ColorFavs és una nova eina web per crear paletes de color des d'imatges\n'Level UP' per DeadSlug i el cap final davant dos petits "noobs"


L'Ajuntament de la Font de la Figuera aprova la venda de parcel•les del polígon industrial\nEs tracta de quatre solars, de 1.631 a 2.653 m/2 de superfície. El Consistori acaba d'aprovar en el ple ordinari celebrat hui dimarts la subhasta per a la venda de parcel•les del polígon industrial 'Sant Cristòfol'.\nL'Ajuntament de la Font de la Figuera segueix amb el seu objectiu d'activació i dinamització del Polígon Industrial Municipal "Sant Cristòfol". Hui mateix s'ha aprovat en el ple ordinari la venda de parcel•les del mateix.\nLa valoració realitzada pel tècnic municipal de les àrees que es pretén alienar ascendeix a 334.255,60 €. En total, es subhastaran quatre solars, de 1.631 m/2, 1.904 m/2, 2.167,75 m/2 i 2.653 m/2 de superfície situats en aquesta zona. És a dir, 8.356,39 metres a raó de 40 euros.\nMillores ja en marxa\nL'Ajuntament d'aquesta localitat segueix desenvolupant el pla de reactivació del polígon amb la millora, modernització i dotació d'infraestructures gràcies a l'ajuda de 584.270 € que va concedir la Conselleria d'Economia el passat estiu, amb l'increment de l'ajuda de l'anualitat 2018 al 83'10% comunicat fa uns mesos. En concret, 584.270 € repartits en dues anualitats: 218.487,77€ el 2018 i 321.348,5€ 2019.\nA la instal•lació d'obra civil per a la instal•lació de fibra òptica i la millora de l'enllumenat públic en 2018 se sumen en aquesta segona fase l'adequació un sistema de videovigilància tv, la web dels terrenys disponibles i empreses instal•lades, la millora de l'aigua potable i de les zones verdes, a més del reforç a la xarxa d'aigua contra els incendis.\nDes del Govern Municipal es mostren contents amb aquest procés, de fet segueixen amb els seus esforços de 'posicionar correctament la Font de la Figuera com un polígon estratègic del territori valencià, perquè la població sempre ha estat un encreuament de comunicacions comercials' i més encara tenint en compte que la inversió més potent és la destinada a aquesta població, d'entre els 10 municipis de la Costera que també van sol•licitar ajudes en el marc del pioner pla llançat per la Conselleria d'Economia (IVACE).\nAmb l'objectiu de visibilitzar i facilitar l'acció del teixit empresarial ja existent i atraure la instal•lació de noves empreses, es donarà especial importància a la creació de zones verdes, que albergaran entre 30 i 40 varietats, entre arbres, arbusts, etc. i integraran una zona de passeig. Una acció que permetrà recuperar la seua funció com a espai d'estada, així com millorar la imatge del polígon atraient així possibles noves empreses i donant una imatge de modernitat, qualitat i vitalitat així com la millora de la entorn empresarial.\nLa Font de la Figuera es troba en un enclavament únic que uneix les poblacions de Villena, Fontanars, Moixent i Almansa, amb molt bones connexions i des de l'Ajuntament sempre s'ha tingut en compte aquesta característica a l'hora d'atraure noves empreses al seu polígon industrial.


Foo Fighters presenten ‘Waiting on a Star’ • Ràdio Capital de l'Empordà\nFoo Fighters celebren l’aniversari de Dave Grohl publicant el seu nou single, ‘Waiting on a War’, que ja està disponible a totes les plataformes digitals. Aquesta cançó formarà part del seu desè àlbum, Medicine at Midnight, que sortirà a la venda el proper 5 de febrer.\n“Waiting on a War” té un pes molt emocional especial en la seva lletra. Dave Grohl explica l’anècdota personal que va inspirar la cançó:\n“Quan era nen i creixia en els suburbis de Washington DC, sempre li temia a la guerra. Tenia malsons de míssils en el cel i de soldats en el meu pati del darrere, probablement provocades per la tensió política de principis dels 80 i la meva proximitat a l’ Capitoli de la nació. la meva joventut la vaig passar sota el núvol fosca d’un futur sense esperança.\nLa tardor passada, mentre portava la meva filla de 11 anys a l’escola, es va tornar cap a mi i em va preguntar: “Papa, ¿hi haurà una guerra?” El meu cor es va enfonsar en el meu pit mentre mirava els seus innocents ulls, perquè em vaig adonar que ara vivia sota la mateixa núvol fosc d’un futur sense esperança que jo havia sentit fa 40 anys.\nVaig escriure “Waiting on a War” aquest dia.\nTots els dies esperant que el cel caigui. Hi ha res més que això? Hi ha alguna cosa més que només esperar una guerra? Perquè necessito més. Tots ho necessitem.\nAquesta cançó va ser escrita per a la meva filla, Harper, que mereix un futur, com tot nen. “\nL’entrada Foo Fighters presenten ‘Waiting on a Star’ ha aparegut primer a Primera Fila.\nArticle anteriorEl nou disc d’Adele podria arribar el febrer\nArticle següentUn jutjat ordena a l’Ajuntament de Palafrugell que obri un expedient al nou Càmping Calella


centre catòlic mataró: Agenda gener 2021\nBon any nou a totes i a tots!!!\nLa Casa Coll i Regàs us espera amb detalls especials i experiències per regalar per Reis: Escape Room, maridatge en línia, gastromodernisme, visites amb marxandatge, ... Troba el teu regal en la nostra botiga web.\nDeixa't endur pels teus sentits tot descobrint les curiositats i meravelles de la Fundació Iluro: observa, escolta, olora i gaudeix. L'exposició, organitzada per la Fundació Iluro amb la col·laboració de Bankia, es pot visitar a l'Ateneu fins al 24 de gener.\nUs esperem amb un any ple d'activitat cultural, social i esport a la Fundació Iluro!!!\nACTIVITATS A LA CASA COLL I REGÀS\nÚltimes hores per a les últimes compres!! Detalls especials per Reis o experiències a la Casa Coll i Regàs. Troba el teu regal en la nostra botiga online.\nQuin deu ser l’enigmàtic secret que ens amaga la Casa Coll i Regàs? Diu la llegenda que entre els seus murs, es troba un dels tresors més ben custodiats de la humanitat. Qui ocultà aquest tresor? On es trova?\nUna exposició a partir d’una selecció d’obres d’art, fotografies, plànols, llibres, monografies, manuscrits, objectes o diversos elements gràfics distribuïts en quatre àmbits diferenciats temàticament: viatges i exotisme, el món natural, la còpia o el fake i Mataró.


Dubai, una ciutat artificial – 277\nDubai, una ciutat artificial\n7 Maig, 2019 2:46 pm per Toni Vargas Vistes: 28\nDubai és un dels set Emirats Àrabs Units situats a la costa del golf Pèrsic, al desert d’Aràbia\nDubai en l’actualitat\nDubai és una ciutat artificial, és a dir, fa 100 anys no era el que és ara; ha prosperat econòmicament a partir dels anys 80 i, a l’actualitat, la seva economia depèn un 20% del petroli i majoritàriament del comerç i serveis, incloent-hi el turisme.\nDubai al 1950\nÉs una ciutat on pots gaudir de diverses activitats. Allà es troba l’edifici més alt del món; el Burj Khalifa on, des del pis 148 es podrà veure tot el país, més les penínsules artificials The Palms i World Island.\nDubai és una ciutat de luxe, el centre comercial més exclusiu és el Dubai Mall, on trobaràs les botigues de marca més luxoses.\nUna de les principals avingudes és Sheikh Zayed, una avinguda urbana paral·lela a la costa que connecta les principals zones de la ciutat amb enormes gratacels, oficines, hotels de luxe, un port envoltat de platges i mansions.\nSens dubte Dubai és una de les ciutats més impressionants que cal visitar, sembla una pel·lícula futurista, envoltada de luxe.


Sala i Martín: "No us preocupeu per l'economia, penseu en el que us diu el cor"\nL’economista Xavier Sala i Martin aplega unes 500 persones en una xerrada organitzada per l’ANC-Gràcia i l’Orfeó Gracienc.\n“La raó principal per marxar d’Espanya és l’oportunitat de fer les coses d’una manera diferent”, ha dit Xavier Sala i Martín aquest dijous, 13 de març, a Gràcia. “Però això no pressuposa que les fem bé”, ha afegit. Aquest és un dels nombrosos arguments a favor de la independència de Catalunya que ha desgranat el catedràtic d’Economia de la Universitat de Columbia a l’Orfeó Gracienc, en un acte organitzat conjuntament per aquesta entitat i l’Assemblea Territorial de Gràcia de l’ANC.\nLa xerrada de Sala i Martin ha desbordat totes les previsions d’assistència. Gairebé 300 persones han pogut seguir les explicacions de l’economista en directe, a la sala d’actes, i prop de 200 més ho han fet en una sala annexa gràcies a una pantalla de vídeo que retransmetia l’acte en directe. Un bon nombre de persones s’han quedat al carrer sense poder entrar per falta de més aforament. A peu dret i amb l’ajuda d’un senzill Power Point, l’economista de les americanes de colors ha estat gairebé dues hores explicant els seus arguments favorables a la independència de Catalunya i desmuntant les amenaces i anuncis de cataclismes que van arribant d’Espanya. “És l’hora dels adéus?” era el significatiu títol de la xerrada.\nSala ha començat parlant de dividend fiscal i del pagament de les pensions, però ha deixat aviat els termes excessivament economicistes per entrar a tocar altres qüestions: la vergonya d’una Europa que accepta estats nascuts de guerra i podria expulsar una part de la seva ciutadania per expressar el seu vot. O la possibilitat de participar en institucions europees que permeten el lliure comerç i tenir l’euro sense haver de ser membre de la UE, com ara els passa a Suïssa i Noruega.\n“És veritat que la independència és un camí amb incerteses”, ha dit Sala i Martín en un moment del seu parlament, “però també ho és que seguir a Espanya és certesa de corrupció i és impossibilitat de reformar res. La independència no soluciona per ella sola cap dels molts problemes que tenim, però ens dóna la oportunitat de començar de zero”. L’eminent economista ha explicat també que el principal canvi que notarem quan siguem independents és que, per fi, “no tindrem un estat que ens va sistemàticament en contra. Per tant, pitjor que ara no anirem. No us preocupeu per l’economia, aquest no és el problema, penseu en el que us diu el cor.”\nDesprés de la xerrada, Sala i Martin encara ha tingut ànims per dedicar mitja hora més a contestar preguntes del públic, que havien estat formulades per escrit i recollides per voluntaris de l’ANC. Preguntat per com veu el procés tal com va ara, ha dit que el veu "amb molt bons ulls, perquè s’està duent d’una manera impecablement democràtica, pacífica i encomanant felicitat”. En aquest sentit, ha felicitat l’Assemblea Nacional Catalana per “la feina brutal de lideratge del país que està fent”. I ha acabat formulant un desig: “m’agradaria que Catalunya fos un exemple a nivell planetari, perquè a partir d’ara les fronteres no es decidissin mai més ‘a hòsties’, sinó mitjançant els vots”.\nXerrada de Sala i Martín, realizada a l’Orfeó Gracienc, el passat dijous 13 de març\nSegona part de la xerrada de Sala i Martín, realizada a l’Orfeó Gracienc


El Programa Alzheimer del CCCB va ser creat l’octubre del 2010 per un grup de treballadores del Centre amb l’objectiu d’apropar l’art i la cultura a persones que pateixen els primers graus de la malaltia, com també als seus cuidadors i familiars. Ofereix visites adaptades a les exposicions del CCCB i un programa complementari d’activitats\nAl llarg d’aquests deu anys de funcionament del programa, s’ha demostrat l’impacte positiu del programa tant en el benestar cognitiu i emocional dels participants com en els cuidadors, familiars, les educadores i la pròpia institució.\nL'oferta d'activitat es basa en les visites adaptades a les exposicions. Quan la visita a l’exposició no és possible, s'ofereixen activitats alternatives: un programa de cinema al nostre auditori que inclou una selecció de fragments clàssics de cinema musical internacional i espanyol o bé projeccions de pel·lícules completes, una sessió sobre la història de la Casa de Caritat basada en les fotografies de Brangulí o un breu itinerari per conèixer l’entorn del CCCB. Les activitats tenen lloc els dilluns i s'organitzen sota demanda. Per a més informació, cal contactar amb el Servei Educatiu (seducatiu@cccb.org).\nMirem de desenvolupar un treball en xarxa posant-nos en contacte amb altres institucions que ofereixen activitats culturals per a persones afectades d’Alzheimer i treballem amb la Diputació de Barcelona per animar i ajudar que altres centres culturals implementin activitats en aquesta línia.\nL'Alzheimer i l'envelliment del cervell\nEl Programa Alzheimer del CCCB compleix 10 anys\nBalanç Programa Alzheimer 2010-2017\nAvaluació Universitat VIC\nMuseus i Alzheimer


El detalls de la consulta del 9-N, segons la ponència de la llei - VilaWeb\nEl detalls de la consulta del 9-N, segons la ponència de la llei\nLa campanya electoral començarà quan se signi el decret i no hi haurà jornada de reflexió · El registre de població de l'Idescat serà el cens\nLa reunió de la ponència de la llei de consultes no referendàries va enllestir ahir el text, que preveu un termini d'entre 30 i 60 dies entre la signatura del decret per part del president de la Generalitat i la celebració de la consulta. Aquest és un dels serrells que quedaven per tancar per tenir a punt el text que es votarà la setmana que ve a la Comissió d'Afers Institucionals del parlament. La llei es durà al setembre al ple del parlament per a l'aprovació definitiva.\nEn el cas del 9-N el president de la Generalitat hauria de signar el decret de convocatòria entre final de setembre, un cop aprovada la llei, i principi d'octubre. Del 10 de setembre al 10 d'octubre podria ser el termini aproximat que tindrà Mas.\nD'una altra banda, no poden passar més de 90 dies entre que es decideix la celebració d'una consulta i la signatura del decret per part del Govern. Això s'aplica en el cas d'una petició del Parlament, d'ajuntaments o provinent de la recollida de signatures.\nEl registre de població de l'Idescat serà el cens\nEl registre de població de l'Idescat, serà el cens que es farà servir per al 9-N i per a qualsevol altra consulta no referendària. L'objectiu és diferenciar-se del cens electoral que es faria servir en cas d'un referèndum o d'unes eleccions. Hi estaran incloses totes les persones majors de 16 anys que tinguin nacionalitat espanyola i alguns estrangers europeus i extra-comunitaris.\nEls estrangers comunitaris podran votar si fa un any que estan empadronats; els extra-comunitaris, si en fa tres que tenen permís de residència\nPrecisament un dels serrells tancats aquest divendres és el dels requisits dels estrangers per poder votar. En el cas dels comunitaris hauran de portar un any empadronats; mentre que els extra--comunitaris, hauran de portar-ne tres des que van rebre el permís de residència.\nI els catalans a l'estranger?\nEn consultes d'àmbit nacional, com la del 9 de novembre, també podran votar els catalans residents a l'estranger, per als quals es crearà un cens voluntari. En canvi, els catalans que resideixen a l'estat espanyol no podran votar en cap consulta, perquè el govern i la ponència han decidit renunciar a fer servir el veïnatge civil.\nLa campanya electoral de les consultes no referendàries començarà el dia després de la publicació del decret de convocatòria. És a dir, s'eliminen els quinze dies formals en què es demana el vot en un procés electoral o en la votació d'un referèndum. Tampoc existirà la jornada de reflexió. Així doncs, la campanya electoral s'iniciarà el primer dia després de la convocatòria i s'acabarà a les 00.00h del dia de votacions.\nPel que fa als models de votació, el mètode presencial estarà contemplat en tots els casos i la resta seran optatius. Es preveu dins d'aquest grup optatiu el vot per correu, el vot electrònic i també el vot per dipòsit. Aquest últim preveu que una persona pugui dipositar el seu vot a càrrec d'un funcionari o servidor públic de la Generalitat o de l'administració que convoqui la consulta dies abans de la jornada de votació.\nPer a les consultes locals, la llei preveu la possibilitat d'incorporar més d'una jornada de votació presencial. A més, es contemplen les consultes sectorials, en les que el cens de votants es pot restringir en funció de l'objectiu de l'administració convocant. Per exemple, en cas de voler conèixer l'opinió de les persones majors de 65 anys en algun àmbit concret, només la població d'aquesta edat serà cridada a les urnes.\nPel que fa a la iniciativa popular, seran necessàries 50.000 signatures per convocar la consulta a nivell nacional. Resta per determinar quin percentatge serà necessari per impulsar una consulta a nivell local, ja que la reunió de la ponència encara està celebrant-se. En tot cas, cap administració tindrà dret de vet sobre la convocatòria d'una consulta a través de la iniciativa popular. L'únic impediment que preveu la llei és que aquestes consultes es refereixin a temes que puguin atemptar contra els drets i les llibertats bàsiques. L'administració serà l'encarregada de controlar que no s'incompleixi aquest punt i, en cas de recurs per part dels convocants, serà la comissió de control -un òrgan que la llei preveu crear pel seguiment de les consultes- la que tindrà la última paraula.\nCalendari de tramitació\nLa tramitació de la llei de consultes va començar formalment el març del 2013, amb la ponència conjunta que van impulsar CiU, ERC, PSC, ICV-EUiA i la CUP. El text era pràcticament el mateix que el 2012 havia registrat el Govern i que va acabar decaient amb el final sobtat de la legislatura. Aquests cinc grups van ser els mateixos que van rebutjar el 22 de maig següent les esmenes a la totalitat que van presentar PPC i C's.\nEl text va passar aleshores a comissió (CAI) i es va constituir una ponència de la que ben aviat (31 d'octubre) va acabar sortint C's, al·legant que la proposició de llei era una excusa per convocar la consulta sobiranista. Des d'aleshores sis grups han continuat tramitant el text i el PPC és l'únic que s'ha mostrat en tot moment predisposat a votar-hi en contra.\nEl pròxim 15 de juliol la CAI donarà el vistiplau al text de la ponència i enviarà la proposició de llei a la mesa del parlament. Abans que la junta de portaveus la situï en un ple -previsiblement a finals de setembre-, el consell de garanties estatutàries n'avaluarà l'adequació a l'estatut i a la constitució durant el mes d'agost. Immediatament després del vistiplau del Ple, la llei serà publicada al Butlletí Oficial del Parlament i entrarà en vigor.\nQuè en pensen els grups al Parlament?\nEn declaracions després de la ponència, Josep Rull, de CiU, va subratllar que aquesta és una ‘bona llei que servirà per votar el dia 9 de novembre’, i va opinar que és un ‘bon instrument des del punt de vista tècnic i jurídic, impecable, difícilment atacable’.\nLa republicana Gemma Calvet va celebrar que s'hagi pogut elaborar una llei ‘normal per fer una cosa tan normal com escoltar la ciutadania en una democràcia que vol avançar’. Al seu parer, és ‘perfectament constitucional i està ben travada, i serà útil perquè la ciutadania de Catalunya pugui expressar la seva opinió’.\nDes d'ICV-EUiA, Dolors Camats va subratllar que aquesta llei ‘permet la participació, l'amplia i permet desenvolupar la possibilitat de realitzar consultes a Catalunya’. ‘Hem transformat una llei de la consulta en una llei de participació i de consultes’. Tot així, va remarcar que hi ha aspectes que el seu grup no comparteix al 100%, com per exemple quan es diferencia entre estrangers comunitaris i no comunitaris, exigint tres anys d'arrelaments als segons i un any als primers per poder votar.\nEn canvi, el diputat del PSC Ferran Pedret va advertir que aquesta llei no permet fer la consulta del 9-N amb la pregunta formulada. ‘Hem dit des del principi que s'està pretenent serrar amb un martell, això és radicalment impossible i el es posa en risc la mateix llei, perquè corre el risc de ser impugnada si es vol fer servir per quelcom que no pot fer’, va avisar. Pedret va expressar dubtes sobre alguns articles a l'espera del dictamen del Consell de Garanties Estatutàries. També va lamentar que no s'hagi volgut incloure que el govern ha de sotmetre la pregunta de la consulta a la consideració del consell de garanties.\nEl popular Santi Rodríguez va insistir que la llei no serveix per fer la consulta perquè, segons l'Estatut, la Generalitat només pot convocar-la en l'àmbit de les seves competències. ‘No es pot convocar la consulta del 9-N. Qui així ho afirmi estarà mentint, no és possible amb l'Estatut’. Rodríguez troba simptomàtic que CiU i ERC no hagin volgut incloure, com va dir Pedret també, la previsió que la pregunta hagi de passar pel Consell de Garanties Estatutàries.\nEls ponents de la llei de consultes durant la reunió.


La Yaiza segueix buscant un donant de medul·la òssia compatible | Nova Ràdio Lloret\nLa marató de Lloret\nAquesta tarda i demà matí i tarda, es fa una marató de donació de sang i medul·la òssia a la biblioteca comarcal de Blanes.\nAquesta tarda, a Blanes, a la biblioteca comarcal de la població veïna, s’inicia una marató que s’allargarà fins divendres. L’objectiu és recollir donacions de sang i medul·la òssia, i sobretot trobar nous donants, tal i com es va fer a Lloret setmanes enrere.\nRecordem que aquí a la vila tenim el cas de la Yaiza, la nena lloretenca que necessita amb urgència un transplantament de medul·la. La mare de la Yaiza, Katrien Verduin, ha explicat que volen arribar al màxim nombre de veïns a veure si en troben algun de compatible.\nLa jornada de donació de sang i moll de l’os es fa aquesta tarda, de quatre a vuit, a la biblioteca comarcal de Blanes. Demà continua al llarg de tot el dia, amb la presència de la mare de la Yaiza.\nArticle anteriorUna seixantena de treballadors del Casino protesta davant l’establiment\nArticle següentEl porter del Lloret, Jaume Prado, renova per una temporada més


L'Espai Roig proposa una taula rodona sobre periodisme crític | NacióManresa\nL'Espai Roig proposa una taula rodona sobre periodisme crític\nL'acte, que tindrà lloc el proper divendres, comptarà amb la presentació del Diari la Jornada\nper Redacció , 23 d'abril de 2018 a les 16:08 |\nEl proper divendres 27 d'abril l'Espai Roig organitza un debat sobre periodisme crític, com a eina per explicar i analitzar les desigualtats i les injustícies pròpies del sistema econòmic i social imperant. L'acte tindrà el format de taula rodona i comptarà amb Laia Altarriba, directora del Diari la Jornada que es publicarà a partir del proper mes de maig; Pere Fontanals, director del diari bagenc NacióManresa i Josep Comajoan de la publicació crítica d'àmbit osonenc Setembre. El debat es portarà a terme al local de l'Espai Roig (C. de la Mel n. 8, 1r pis) a les 19h.\nLaia Altarriba, que ha participat de diferents projectes periodístics com Crític, és directora del diari cooperatiu la Jornada, que es podrà trobar als quioscos a partir del 5 de maig. Jornada es defineix com a un diari generalista, d'esquerres i feminista, independent dels poders econòmics i polítics, que porta a terme periodisme rigorós des d'un posicionament honest que eviti l'equidistància entre opressors i oprimits, ja que entenen aquest l'ofici periodístic com una finestra al món que ha de servir per denunciar i contribuir a eradicar les injustícies i desigualtats.\nPere Fontanals, periodista manresà que dirigeix el diari digital NacióManresa, edició vinculada Nació Digital, i coneix d'aprop la realitat social i política de la comarca del Bages. Per la seva banda. Josep Comajoan és un dels fundadors de la cooperativa de comunicació social i crítica Dies d'Agost i impulsor de la publicació digital Setembre. Ha treballat en diversos mitjans de comunicació, entre els quals El 9 Nou.\nMés Manresa, Cultura i Espectacles, periodisme, Espai Roig


Qui és el multimilionari de la llista Forbes que ha comprat l'edifici de Telefónica? - CATzona\nQui és el multimilionari de la llista Forbes que ha comprat l’edifici de Telefónica?\nNo és un dels noms més reconeguts en el llistat dels rics més rics d’Espanya, però compta amb la tretzena fortuna més gran del país. Daniel Maté acumula un capital de 1.600 milions d’euros, segons les dades que va publicar Forbes a principi de mes i, tal com s’ha sabut avui, des de fa ben poc posseeix l’edifici (fins ara) de Telefónica de la plaça Catalunya de Barcelona. El comprador de l’immoble és basc, viu a Suïssa i és un dels principals accionistes de Glencore, una companyia acusada de fraus de diversos estils.\nL’empresa, un dels gegants mundials de les matèries primeres amb seu a Suïssa, va sortir a borsa el 2011, fet que va fer públic que el directiu espanyol acumulava una fortuna de milers de milions d’euros, conseqüència directa de posseir gairebé el 7% del capital de l’organització i de codirigir la divisió dedicada al zinc i al coure.\nLa primera controvèrsia que rodeja Daniel Maté, de fet, és que aquesta unitat de negoci va ser una de les assenyalades quan van filtrar-se els arxius de la firma d’advocats Appleby. Aquest bufet és un dels grans protagonistes dels paradise papers per ajudar grans fortunes i multinacionals a evadir impostos mitjançant, per exemple, l’obertura de seus en paradisos fiscals.\nTal com va explicar en el seu moment El Confidencial, Glencore va estar anys emprant aquests paradisos fiscals per encobrir tractes lucratius i desviar milions de dòlars. I l’acusació no sorprén: el fundador de la companyia, Marc Rich, va fer-se famós per rebre un indult de Bill Clinton (pocs dies abans d’abandonar la presidència dels Estats Units) que el treia de la llista de fugats més buscats per l’FBI.\nReconvertir edificis d’oficines en habitatges\nEl patrimoni i l’activitat de Daniel Maté, però, no es limita a la seva relació amb Glencore. Segons el mateix diari digital, el directiu ha invertit en diverses ocasions en el mercat immobiliari espanyol i entre les carteres d’edificis comprades ja hi ha un paquet de quatre immobles de Telefónica per 50 milions d’euros. El seu vincle amb aquest sector d’activitat, però, és més ampli i està relacionat tant amb el negoci promocional com amb l’habitatge per a particulars, oficines o locals comercials.\nTV3, que ha avançat la notícia de la compra d’aquest edifici a Barcelona, assegura que en tots els casos el model seguit per Manté ha sigut el mateix: reconvertir edificis d’oficines en habitatges amb la intenció de revendre’ls o llogar-los a preu d’or.


Notícies del PCC: Extractes de l'informe del Comité Executiu al Comité Central del Partit dels i les Comunistes de Catalunya, de 13 de juliol de 2013\nPer què la proposta d'Unitat dels i les Comunistes ara?\nLa situació actual s'emmarca en una crisi profunda del capitalisme que està arrasant amb els salaris, els drets laborals i socials i la democràcia aquest país, mentre els poderosos segueixen omplint-se les butxaques i deslocalitzant capitals a paradisos fiscals. L'ofensiva retalladora i privatitzadora dels drets socials i de ciutadania suposen no només una agressió als sectors més febles de la societat, sinó un aprofundiment de les desigualtats socials i una transferència de recursos del sector publico a mans d'empreses privades.\nAquesta és una crisi econòmica, social, alimentària, cultural i que afecta molt directament les condicions de vida dels pobles.\nL'oligarquia financera i el gran capital pretenen, una vegada més, una sortida de la crisi sobre les esquenes dels treballadors i treballadores, així com d'altres sectors i classes socials que estan sent copejades per les mesures d'austeritat, consagrades amb la reforma antidemocràtica de la constitució (PSOE-PP), en el marc d'una profunda deslegitimació d'un sistema polític basat en el bipartidisme, la monarquia i travessat per la corrupció.\nA Catalunya s'han produït en l'últim període quatre grans processos de mobilització social, de matriu diferent i que tenen a veure amb:\n La defensa dels drets laborals, protagonitzada pels Sindicats, que entre el 2010 i 2012 ha convocat 3 vagues generals.\n La defensa dels serveis públics, especialment educació i salut, que s'han configurat com a processos propis i confluents de caràcter capil•lar, molt vinculats al territori i coordinats en una plataforma àmplia.\n La regeneració democràtica, contra la corrupció, els poders financers i també amb continguts antipolítics, reuneixen moviments alternatius i els anomenats indignats o 15M amb la utilització intensiva de les xarxes socials.\n Un moviment de reivindicació nacional, que s'unifica en el dret del poble de Catalunya a decidir la seva vinculació amb la resta de l'Estat Español, o com ho expressem i defensem nosaltres, a favor del dret a l'autodeterminació, però hegemonitzat avui per sectors independentistes.\nL'acció dels comunistes, en tots aquests moviments on d'una o una altra forma participem i plantegem les nostres proposades entorn a:\n• Desenvolupament de la lluita ideològica, recuperació del llenguatge i politització de la societat.\n• Defensa del paper del treball en la societat i del dret al treball, amb qualitat, drets i salaris justs.\n• Fiscalitat progressiva i serveis públics de qualitat, inclòs el dret a l'habitatge digne i el conjunt de drets socials…\n• Regeneració de la política, reforma federal, republicana i democràtica de l'Estat.\nAmb l'objectiu de canalitzar la indignació cap a l'organització i la confluència de les diferents lluites. Globalitzant i relacionant les lluites parcials contra les polítiques neoliberals.\nAvui després de tres anys de mobilització intensa, pels i les comunistes catalans és fonamental seguir ajudant a les mobilitzacions, però és necessari ser més subtils. Després de tres Vagues Generals convocades pels sindicats, el 15M, el 15O, 27F,12M15M, 25S, les Marees Ciutadanes, les acampades, AAVV, etc. es mobilitzacions i les respostes a les retallades i pèrdua de drets a prefigurat la resposta popular, contra les oligarquies, bancs i els governs al seu servei que ens empobreixen per a ells enriquir-se.\nAquestes mobilitzacions han significat el procés de politització més important des de la reforma pactada (o traïció a la democràcia).\nEn les mobilitzacions s'ha construit un llenguatge i s'han combinat velles i noves formes de fer (assemblees, xarxes socials, tipus d'accions, identitats obertes i inclusives) que posa en evidència que l'empobriment de les i els treballadors és condició per a l'enriquiment de bancs i oligarquies.\nAvui existeix un possible subjecte polític expressat en el 78% de persones que podrien recolzar un programa polític sorgit de la mobilització: dret al treball, habitatge, educació, sanitat, pensions dignes, drets civils i democràcia en xarxa i participativa, auditoria del deute i fi del rescats als bancs, renda bàsica, reforma fiscal i distribució de la riquesa etc. Un projecte i programa de ruptura democràtica i procés constituent, construït en la mobilització dels persones.\nAvui les mobilitzacions que són àmplies i diversificades per sectors, s'emmarquen en un reflux del potencial creador i d'impuls polític del moviment –o moviments-. La mobilització es converteix en sostinguda, però això pot convertir-se en sostenible, assimilable, normal i per fi, impotent.\nAl mateix temps maduració política i plantejament de la qüestió del poder polític. Es multipliquen les iniciatives d'expressió del moviment –o moviments- i la mobilització. Ha existit, en aquest període, una escissió entre l'organització del conflicte social i l'expressió i gestió política del mateix. És necessari intervenir des de dins del conflicte social articulant la política del conflicte. Intervenir en el procés polític de ruptura democràtica.\nAvui el programa i el projecte polític vénen marcats per la mobilització i és imprescindible que la mobilització torni a ser la impulsora de la política.\nÉs necessari un procés inclusiu, de grans majories, uns diuen del 99%, altres parlen de processos constituents o de que el règim ha de caure, nosaltres hauríem de dir Revolució Democràtica. Am el protagonisme de les que vivim del nostre treball, dels sectors que han impulsat i han mostrat més dinamisme en les mobilitzacions.\nEn aquest context és necessari fer un pas més en l'anàlisi i reflexió del moment actual, treballant per elevar el nivell de consciència social i política, la confluència i articulació de les lluites, elevar l'exigència de les reivindicacions i avançant en l'organització de la societat en tots els àmbits i establint vincles d'unitat a tots els nivells.\nAl mateix temps, en moments com els actuals és necessari avançar en la màxima unitat política i social enfront del neoliberalisme, i aquesta unitat ha de produir-se en tots els àmbits per unificar esforços i fer un front comú que permeti visualitzar que sí es pot fer-los front i generar perspectives reals de transformació de la societat enfront de la por i la resignació que encara paralitzen a gran quantitat de persones.\nI és per això que es fa imprescindible la construcció d'un Partit Comunista, que superi la fragmentació i divisió existent, i que connectant amb les nostres millors tradicions de lluita, projecti cap al futur la lluita pel socialisme. Un Partit que contribueixi a la reflexió, a l'acció i a la unitat:\no Un Partit que desenvolupi la lluita ideològica per trencar les idees imperants de l’individualisme, la resignació, la sensació d'inevitabilitat o de transitorietat de la situació, la por i que serveixi per ajudar a vincular allò concret amb allò general per visualitzar amb més claredat la identificació de la crisi amb el sistema capitalista.\no Un Partit que elabori teoria i pràctica política per arribar i relacionar-se més i millor amb la població, ampliar la capacitat de mobilització vinculant nous sectors del poble a la lluita, buscar la confluència i que per a això sàpiga combinar noves formes de comunicació vinculades a les xarxes socials, amb formes clàssiques com l'assemblea, la recollida de signatures, els actes públics, etc.\no Un partit que es confronti amb la cultura de la delegació, que impulsi la participació i autoorganització de les persones en tots els àmbits de la societat i busqui implicar els treballadors i treballadores en la resolució dels seus problemes, defugint atribuir-se representativitats no concedides.\nPer aconseguir aquests objectius cal desenvolupar un procés obert, inclusiu de totes les formacions polítiques, organitzacions i grups comunistes i/o revolucionaris i també dirigit, molt especialment, a persones que, sentint-se comunistes, han deixat de militar i no han pogut o volgut afiliar-se als partits per situacions diverses, però que mai han perdut la voluntat i activitat de lluita i emancipació.\nLes nostres arrels i elements per a la caracterització del nou Partit.\nLa nostra història està plena de moments exemplars de lluita per les llibertats socials, nacionals i pel socialisme. Som hereves del procés d'unitat que es forjà en la resistència a l'aixecament militar, la construcció del PSUC el 1936, i avui és necessari, com en altres\ntemps, un gran Partit comunista de tots i de totes, per a les noves tasques de la Revolució democràtica i el Socialisme.\nAl mateix temps sabem que no som posseïdores exclusives d'aquest llegat, i volem desenvolupar-lo de forma creativa i pensant també i especialment en noves generacions de lluitadors i lluitadores que aspiren a superar el capitalisme i el patriarcat, construir una societat justa i lliure, assumint críticament els errors del passat, entre els quals destaquen les nostres divisions, els motius de les quals, avui creiem superades.\nÉs necessari crear noves majories socials i polítiques que siguin capaces de modificar la correlació de forces, frenant primer i derrotant després les polítiques neoliberals i que omplin de contingut la lliure aspiració del nostre poble a decidir el seu futur. Per als i les comunistes catalans la construcció nacional i social són dues cares indivisibles de la mateixa moneda i seguim apostant per construir projectes compartits amb altres pobles ibèrics i d'Europa, sempre sota la bandera de l’internacionalisme.\nEl PCC posa a la disposició de qui vulgui participar en el procés d'unitat dels i les comunistes, les nostres opinions ideològiques, polítiques, organitzatives que emanen dels nostres congressos i reunions del CC, així com de la nostra experiència de treball i lluita, que al costat de les opinions dels altres participants en el procés, farà possible un nou partit del i les comunistes més gran, fort, eficaç i útil per les i els treballadors.\nLes i els comunistes de Catalunya considerem que és necessari avançar en la construcció de vincles associatius, organitzatius i de fraternitat per construir alternatives i desenvolupar la solidaritat. Recolzarem totes les formes d'organització social, des dels Sindicats i les vinculades a la lluita contra la crisi i la precarietat a nivell territorial, a les assemblees de persones aturades, a les organitzacions veïnals, per la igualtat de gènere, de solidaritat social, de consum responsable, etc., que desenvolupin vincles de solidaritat i de cooperació des de baix.\nPer avançar en un procés d'unitat s'ha de partir, a més de la voluntat política dels diferents actors, de principis ideològics, polítics i organitzatius comuns. En aquest sentit les i els comunistes del PCC tenim per referència les teories del socialisme científic, que Marx, Engels, Lenin i que altres pensadors i activistes revolucionaris com Rosa de Luxemburg, Gramsci,…, que han anat enriquint i reinterpretant en funció de cada context històric i social.\nUn Partit Comunista, que com a Partit de la classe obrera aspira a la construcció del socialisme i del comunisme, entès aquest últim com la societat lliure de qualsevol tipus d'explotació, opressió, discriminació, espoliació i alineació. El socialisme ha d'implicar a la immensa majoria de la societat a la participació en les tasques polítiques i en la gestió directa i democràtica, en la gestió de l'Estat.\nEls comunistes com a Partit nacional defensem el dret d'autodeterminació de Catalunya i ens reafirmem en les nostres conviccions republicanes i federals. Al mateix temps com internacionalistes tenim com a referències identitàries la lluita per la pau i la solidaritat amb els pobles del món.\nConsiderem que el conjunt de la militància ha de participar en l'elaboració de la línia i acció política del Partit, a partir del debat democràtic i col•lectiu, de la crítica i l’autocrítica, i amb el compromís d'unitat en l'acció una vegada preses les decisions.\nPer tant estem pensant en un nou Partit comunista, amb arrels profundes en les lluites del nostre poble, però que mira al futur com a instrument de la classe treballadora, que no és el mateix que un Partit instrumental o instrumentalitzat, i que basa la seva acció en l'anàlisi científica de la realitat i no en voluntarismes.\nEls les comunistes catalanes hem mantingut relacions fraternals amb el Partit Comunista d'Espanya (PCE) i una història compartida. Aspirem a desenvolupar, des de la nostra sobirania unes relacions clares, regulades i fraternes, en el marc de projectes revolucionaris que aspiren a construir el socialisme i el comunisme.\nAvui creiem, com a moltes dones i homes, comunistes no organitzats en partits, que la classe treballadora catalana requereix d'unitat dels treballadors i treballadores en una gran i unitària central sindical de classe, de la unitat de l'esquerra i de la unitat dels comunistes.\nAltres temes tractats com el Balanç del treball realitzat i tasques cap al futur, o temes a tenir present en el nostre treball, la metodologia de treball de les Comissions d'Unitat, els trobareu a les organitzacions del Partit.


Por i infidelitats a la primera nit de Lectures a la Fresca al Claustre | elCugatenc\nLa nit ha començat amb la por, convertida en cartell i personificada en os de peluix, trucant a la porta del Claustre i ha seguit amb un matrimoni discutint i fent riure per totes les infidelitats que l’han portat al divorci. La primera nit de les Lectures a la Fresca –Confitades en aquesta edició del 2020– ha ajuntat propostes escèniques –tant pel text com per l’escenografia, que en els dos casos ha estat senzilla– ben diferents però amb dos grans punts en comú: les dues són obres santcugatenques i giren al voltant del confinament.\nAmb la solvència de qui es dedica al teatre –habitualment com a actriu i per segona vegada (primer a les Lectures) com a autora i directora–, Martina Vilarasau ha optat per un monòleg en forma de diàleg. La por ha estat el personatge fictici que ha acompanyat la protagonista, representada per l’actriu Gisela Figueras, que ha hagut de combinar la pausa amb la paranoia d’una dona a moments histriònica pel seu propi confinament.\nEnfrontant-se a la pandèmia de la por quan aquesta apareix a casa seva, ...I em pica la porta ha convertit fragments del monòleg en una narració de la conversa entre la protagonista i els seus temors, un camí cap a la superació, representada sobre l’escenari amb un desvestiment gradual: la careta protectora, la disminució de la distància... fins acabar traient-se el vestit protector per quedar-se amb un top i uns pantalons fluorescents que simbolitzen la superació d’aquesta por.\nDeia Martina Vilarasau fa uns dies a aquest diari que no havia pensat en el paper determinant de la por durant la pandèmia de la COVID-19. Sembla increïble que, sent així, hagi pogut travar una història en què no només la por és present sinó que és la pandèmia; esdevenint així una obra atrevida i atractiva –amb permís de totes aquelles persones que esperaven veure teatre clàssic, en què el moviment, les llums i els complements d'attrezzo i escenografia han esdevingut elements indispensables perquè la protagonista venci la por i el públic ho hagi celebrat entre aplaudiments.\nPotser per la seva condició d’escriptor de novel·les i contes, menys espectacular en quant a moviments i attrezzo ha estat Víctor Alexandre amb l’obra Marit i muller, dirigida per Dolors Vilarasau. En aquest cas, un matrimoni heterosexual, representant per Carles Martínez i Míriam Alamany, s’han assegut a una taula en ple confinament per parlar de les infidelitats que els han portat a la ruptura. Tot i que el primer és l’infidel original, ella també ha tingut les seves pròpies aventures, trobades sexuals que expliquen en una conversa en què el diàleg pesa més que el gest.\nI és en aquest continu de paraules intercanviades que l’obra, més clàssica –o si més no més propera a la novel·la– que l’anterior, ha aconseguit arrencar el riure de bona part del públic quan els dos personatges han acabat parlant de la mida del penis d’una de les parelles sexuals d’ella o de la decisió d’ell de festejar amb una dona casada amb un amic seu.\nClar que les relacions –i especialment els matrimonis– es trenquen deixant molts moments positius, un construir plegats que, tot i que queda enrere, segueix sent patrimoni comú de les dues persones que en algun moment es deien que s’estimaven i marxaven al llit –o a qualsevol altre lloc– amb una celeritat que només pot activar el desig. El record dels temps feliços de la parella també han aparegut en la conversa entre Marit i muller.\nLes Lectures Confitades s’han hagut d’adaptar a la pandèmia no només amb el contingut, sinó també amb el format. Per això l’escenari de les tres nits és el claustre i amb una entrada de 10€ que es destina a projectes socials que lluiten contra la COVID-19. Per a totes aquelles persones que no podien acudir-hi, la representació també s’ha emès pel canal de YouTube de l’Ajuntament. El mateix passarà amb les properes dues Lectures, el 16 i el 23 de juliol.


Curs intensiu “Construcció en fusta” | UIC Barcelona\nPresencial (30 h)\nUIC Barcelona School of Architecture ofereix aquest Curs de construcció en fusta amb la finalitat que els estudiants puguin descobrir el gran valor ambiental que aquesta matèria primera pot aportar en l'àmbit constructiu. Per les seves condicions, l'ús de fusta comporta una reducció notable de CO2 en els processos de construcció i edificació. És un material que per les seves característiques ofereix, a més a més, una gran capacitat de reutilització i que afavoreix notablement l'aïllament tèrmic i acústic quan s'aplica estructuralment.\nEl Curs de construcció en fusta pretén explorar les propietats ecològiques, tècniques i arquitectòniques d'aquest material, per oferir una visió completa de tota la cadena de producció de la fusta constructiva. El programa preveu l'estudi de tot aquest procés, des del començament, amb l'anàlisi de les propietats dels arbres al bosc, fins al procés de construcció final. En acabar el curs, els alumnes hauran de presentar les seves propostes per a un edifici de fusta experimental.\nProporcionar coneixements als alumnes de les diferents possibilitats de construcció en fusta. Explicar els principis bàsics de les propietats de la fusta, coneixement dels diferents materials i sistemes del procés de fabricació que intervenen en una estructura de fusta.\nConeixement pràctic dels sistemes de construcció gràcies a l'estudi de casos reals. Acostament a les tècniques de prefabricació i bon aïllament de la fusta que fan d'aquest sistema una solució molt adequada per a la construcció industrialitzada i que respecti el medi ambient.\nAlumnes de tercer a cinquè curs de UIC Barcelona School of Architecture\nEstudiants d'Arquitectura d'altres universitats\nAlumni de l'Escola i arquitectes


Els senyals que una adolescent pateix violència masclista\nBarcelona. Dijous, 21 de Novembre 2019. 13:24\nEl 27,4% dels joves d'entre 15 i 29 anys creu que la violència de gènere és "una conducta normal" dins d'una parella segons el Baròmetre 2017 del Proyecto Scopio, elaborat pel Centre Reina Sofia sobre Adolescència i Joventut. A més, en aquests dos darrers anys la idea que no té res d'estrany mirar el mòbil de la parella quan et sembla que t'enganya ha crescut entre els adolescents i els joves: el 2017 ho pensava el 14,5% i ara, el 16,5%.\nSón algunes de les dades que mostren que els adolescents d'avui continuen sense estar protegits contra la violència de gènere, que en la majoria dels casos comença amb comportaments com el control de la parella i els intents d'aïllament respecte a la família i els amics, seguits d'insults i humiliacions, assenyala Alazne Aizpitarte Gorrotxategi, doctora en Psicologia, investigadora i professora del grau de Criminologia dels Estudis de Dret i Ciència Política de la UOC. "Un cop o una empenta normalment no apareixen de la nit al dia. De fet, no és la violència física o sexual severa la que caracteritza més els casos de maltractament en parelles adolescents; almenys, no al començament de la relació", explica.\nÉs una de les raons per les quals la violència de gènere pot passar desapercebuda en l'entorn de l'adolescent que la pateix. Malgrat això, els progenitors poden sospitar que aquesta violència existeix davant d'alguns indicis que prediuen l'establiment de relacions basades en el control i el conflicte. "L'important és que els pares i les mares estiguin especialment atents als canvis de l'adolescent, tant en l'estat anímic com en els patrons del dia a dia", adverteix Aizpitarte. La investigadora de la UOC afegeix que un primer senyal d'alarma és que hi hagi unes quantes respostes afirmatives davant de les preguntes següents:\nAdonar-se que és possible que l'adolescent pateixi violència de gènere és el primer pas per a trobar una solució. Segons els especialistes, la millor manera d'actuar a continuació és buscar suport en el grup d'amics de la jove. "Hem de tenir molt present que els adolescents estan en ple procés de recerca d'identitat i autonomia, i en aquest procés normatiu es comencen a distanciar dels progenitors i a vincular-se més estretament amb el grup d'iguals i amics", afirma la doctora Aizpitarte. "Difícilment recorreran als progenitors per a explicar-los el que els passa i demanar ajuda; en tot cas, tendiran a explicar-ho als amics o al grup d'iguals. Són els que realment ocupen el lloc privilegiat per a la detecció d'aquests casos i els que poden actuar més com a figures de suport i influenciar en les seves preses de decisió", adverteix la professora de la UOC. Per això, una de les recomanacions per als pares i les mares és que parlin amb el cercle d'amistats íntimes de la seva filla i que intentin ajudar-la per mitjà d'ells.\nA més, els experts també aconsellen buscar informació de centres i serveis especialitzats en violència de gènere en els quals et puguis assessorar per a tenir una orientació de com cal actuar. "El primer recurs i el més accessible en matèria de violència de gènere és l'Ajuntament, sigui per mitjà dels serveis socials, d'igualtat o de dona, o per mitjà d'algun recurs municipal especialitzat. Per exemple, en el cas concret de Barcelona, hi ha un recurs municipal especialitzat en la violència en parelles adolescents i joves: l'anomenat Servei d'Atenció, Recuperació i Acollida Jove (SARA Jove)", explica Aizpitarte.\n"La manera més eficaç d'adquirir habilitats socioemocionals amb les quals es pugui prevenir la violència entre adolescents és l'aprenentatge directe, és a dir, situar els adolescents en escenaris hipotètics on ells mateixos siguin els protagonistes i ajudar-los a gestionar la situació proporcionant-los recursos per a afrontar situacions tenses, frustrants, estressants o conflictives, sempre amb la guia i la supervisió d'experts en el tema", assenyala Aizpitarte, que afegeix que l'ideal és que aquests programes s'integrin en el currículum escolar, s'adrecin a tota la comunitat educativa, impliquin les famílies i es comencin a fer en edats primerenques.


Bielsa obri un nou mandat a Mislata disposat a continuar avançant “per a estar més orgullosos d’aquesta ciutat” – RiberaTV\nNova Corporació de Mislata\nBielsa ha afirmat que seran “un Govern que sempre respectarà als seus ciutadans, sempre atendrà la pluralitat de veus i sempre prendrà bona nota de les crítiques constructives que pretenguen millorar el nostre projecte polític”. I ha assegurat que malgrat la contundència del resultat electoral no variarà la nostra forma de treballar, basada en l’enteniment, el diàleg i la participació ciutadana”.\nEl final del discurs ha arribat amb una cita literària, per a recordar les paraules de Tendre Galván: “El triomf polític és la suma del sentit comú i la capacitat de lideratge”. Bielsa subscrivia aquestes paraules “perquè mai ens falle el tarannà, el sentit comú i perquè aquest govern exercisca amb lideratge la direcció política d’aquesta ciutat”. L’alcalde ha finalitzat expressant el seu desig que aquesta nova etapa que hui comença “siga tan il·lusionant com productiva i fructífera”.\nBielsa obri un nou mandat a Mislata disposat a continuar avançant “per a estar més orgullosos d’aquesta ciutat” added by Ribera Televisió on 15 Juny, 2019


Atac a MSF: Obama ordena investigar el bombardeig a un hospital a l'Afganistan\nNo sembla probable que es faci terra sobre d'un incident que, de nou, deixa en molt mal lloc la coordinació dels atacs a l'exterior de les forces armades dels EUA a suport i assistència dels seus aliats. I és que el president Barack Obama va ordenar aquest dissabte una investigació del "tràgic incident" a Kunduz, Afganistan, que va deixar 19 morts l'hospital de Metges Sense Fronteres.\nEl mandatari trasllat seus "més profund condol" al personal mèdic i els civils que van morir o romanen ferits després de l'atac liderat per forces nord-americanes. Obama va afegir que ha ordenat al Departament de Defensa una investigació per "tenir tots els resultats abans de fer un judici definitiu sobre les circumstàncies de la tragèdia" .\nLes paraules d'Obama no són les úniques que criden l'atenció sobre aquest error i les trucades víctimes col·laterals eufemísticament. El secretari general de Nacions Unides, Ban Ki-Moon, va exigir també una investigació imparcial de l'atac dels Estats Units. Ban va expressar la seva "ferma condemna de l'atac" i va exigir "una investigació intensiva i imparcial que exigeixi responsabilitats" .\nMolt més dur va ser l'Alt Comissionat de Nacions Unides per als Drets Humans que després d'exigir la investigació, va afegir que l'incident pot constituir un "acte criminal" . " Els agents militars internacionals i afganesos tenen l'obligació de respectar i protegir els civils en tot moment i les instal·lacions mèdiques i els seus professionals són objecte de proteccions especials ", va afirmar el seu director, Zeid Ra'ad Al Hussein, en un comunicat.\nEl Departament de Defensa dels Estats Units ha assegurat aquest dissabte que l'àrea objecte de l'atac havia patit "intensos enfrontaments" durant els últims dies que l us efectius nord-americans que donen suport a les Forces de Seguretat de l'Afganistan "estaven operant en els voltants, igual que els talibans" , en paraules del seu secretari, Ashton Carter. El secretari de Defensa va expressar el seu condol a les víctimes i els seus familiars "mentre determinem què va passar exactament".\nObama aposta per seguir "col·laborant amb el president Ghani, el govern de l'Afganistan " i els seus aliats internacionals per donar suport a les seves forces de seguretat " en el seu treball per garantir la seguretat del país ". No obstant això, la mort de 19 persones, entre elles 12 metges i infermers de l'organització humanitària i set dels seus pacients, pot incrementar la pressió sobre els EUA en Afganistá n, on el govern local s'ha vist obligat a justificar, després de 14 anys de conflicte, el cost de l'estratègia nord-americana en vides civils.\nSegons Nacions Unides, Estats Units és responsable de l'1% de les morts civils a l'Afganistan, un total de 19.368 des de 2009 .\nArtículo anteriorPedro Sánchez (PSOE): "Hi ha espais per a l'enteniment amb Podem"\nArtículo siguienteMédicos Sin Fronteras culpa a EE.UU. del ataque sufrido en su hospital de Afganistán